ഗുലാബ് തീവ്ര ന്യൂനമര്ദമായി സംസ്ഥാനത്ത് മഴയ്ക്ക് സാധ്യത മധ്യ കിഴക്കന് ബംഗാള് ഉള്ക്കടലില് രൂപപ്പെട്ട ന്യൂനമര്ദം ശക്തി പ്രാപിച്ചു തീവ്ര ന്യൂനമര്ദമായി മാറി. അടുത്ത 12 മണിക്കൂറിനുള്ളില് ശക്തി പ്രാപിച്ചു അതി തീവ്ര ന്യൂനമര്ദമായും തുടര്ന്ന് ചുഴലിക്കാറ്റായി മാറാനും സാധ്യതയെന്ന് കേന്ദ്ര കാലാവസ്ഥ വകുപ്പ് അറിയിച്ചു. വടക്കന് ആന്ധ്ര പ്രദേശ് തെക്കന് ഒഡിഷ തീരത്ത് ചുഴലിക്കാറ്റ് മുന്നറിയിപ്പ് നല്കിയിട്ടുണ്ട്. ഞായറാഴ്ച വൈകുന്നേരത്തോടെ വിശാഖപട്ടണത്തിനും ഗോപാല്പുരിനും ഇടയില് കലിംഗപട്ടണത്തിന് സമീപത്തു കൂടി ഗുലാബ് ചുഴലിക്കാറ്റ് കരയില് പ്രവേശിക്കാന് സാധ്യതയെന്ന് മുന്നറിയിപ്പുണ്ട്. കേരളത്തില് ചൊവ്വാഴ്ച്ച വരെ ശക്തമായ മഴയ്ക്ക് സാധ്യതയുണ്ടെന്നും പ്രവചനം. മധ്യ തെക്കന് ജില്ലകളില് മഴ സജീവമായേക്കും. ഇടിമിന്നലോട് കൂടിയ മഴയ്ക്കാണ് സാധ്യത. പത്തനംതിട്ട, കോട്ടയം, ആലപ്പുഴ, ഇടുക്കി ജില്ലകളില് ഇന്ന് യെല്ലോ അലെര്ട്ടാണ്. നാളെ സംസ്ഥാനത്ത് ആറ് ജില്ലകളില് യെല്ലോ അലെര്ട്ടാണ്. കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി ജില്ലകളിലാണ് നാളെ മഴ ജാഗ്രത പ്രഖ്യാപിച്ചിട്ടുള്ളത്. തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂര് ജില്ലകളില് തിങ്കളാഴ്ച്ചയും ചൊവ്വാഴ്ച്ചയും യെല്ലോ അലെര്ട്ടാണ്.